stanford-oval/wikipedia huggingface dataset:
פילוסופיה בריטית
המאה ה-20 ואילך > פילוסופיה אנליטית > ג.א. מור

ג'ורג' אדוארד מור (1873–1958) היה פילוסוף אנגלי. אחד ממייסדי המסורת האנליטית, יחד עם ראסל, שהוביל עמו את 'המרד נגד האידיאליזם הבריטי' בתחילת המאה העשרים.
מור ידוע היום בעיקר בזכות הגנתו על אי-נטורליזם אתי (Ethical non-naturalism), הדגשתו על השכל הישר בשיטה הפילוסופית והפרדוקס הנושא את שמו (Moore's paradox). הוא היה מוערץ על ידי פילוסופים אחרים והשפיע עליהם, וגם על ידי קבוצת בלומסברי. בניגוד לעמיתו ראסל, מור לא מוכר כיום מחוץ לפילוסופיה האקדמית. חיבוריו של מור ידועים בסגנון כתיבתו הברור, המושכל, ובגישתו השיטתית והסבלנית לבעיות פילוסופיות.
המאה ה-20 ואילך > פילוסופיה אנליטית > ברטראנד ראסל

ברטראנד ראסל (1872–1970) הוביל את 'המרד נגד האידיאליזם הבריטי' בתחילת שנות ה-1900, יחד עם ג.א. מור. הוא הושפע מגוטלוב פרגה, והיה המנטור של לודוויג ויטגנשטיין. הוא נחשב לאחד מבכירי הלוגיקנים של המאה ה-20. לשתי עבודות הייתה השפעה ניכרת על לוגיקה, מתמטיקה, תורת הקבוצות, בלשנות ופילוסופיה: הוא כתב יחד עם אלפרד נורת' ווייטהד את פרינקיפיה מתמטיקה, ניסיון לבסס את כל האמיתות המתמטיות ממערכת של אקסיומות תוך שימוש בכללי היסק ובלוגיקה מתמטית. חיבורו הפילוסופי "על הציון" (On Denoting) משנת 1905 נחשב למאמר פרדיגמטי בזרם האנליטי. במאמר זה פיתח לראשונה את תורת התיאורים (theory of descriptions) שלו, שהייתה לה שפעה עמוקה בפילוסופיה של השפה ובניתוח של תיאורים מוגדרים (Definite description).
ראסל היה פעיל אנטי-מלחמתי בולט; הוא דגל בסחר חופשי ובאנטי-אימפריאליזם. ראסל נכנס לכלא בגלל הפעילות הפציפיסטית שלו במהלך מלחמת העולם הראשונה. מאוחר יותר, הוא פעל נגד אדולף היטלר, ואז מתח ביקורת על הטוטליטריות והסטליניסטית, תקף את מעורבותה של ארצות הברית במלחמת וייטנאם, ותמך בפירוק מנשק גרעיני.
בשנת 1950, זכה ראסל בפרס נובל לספרות, "בהכרה בכתביו המגוונים והמשמעותיים שבהם הוא דוגל באידיאלים הומניטריים ובחופש המחשבה".
המאה ה-20 ואילך > פילוסופיה אנליטית > איי ג'יי אייר

סר אלפרד ג'ולס אייר (1910–1989), היה פילוסוף אנליטי בריטי הידוע בקידום הפוזיטיביזם הלוגי בהשפעת החוג הוינאי, במיוחד בספריו שפה, אמת ולוגיקה (1936) ובעיית הידע (1956).
המאה ה-20 ואילך > פילוסופיה אנליטית > פילוסופיית של שפת היומיום

פילוסופיית של שפת היומיום (Ordinary language philosophy) היא אסכולה פילוסופית הניגשת לבעיות פילוסופיות מסורתיות כמו שורשיות באי-הבנות שהפילוסופים מפתחים על ידי שכחת מה המשמעות של מילים בשימוש היומיומי שלהן.
גישה זו כוללת בדרך כלל הימנעות מתאוריות פילוסופיות לטובת תשומת לב רבה לפרטי השפה היומיומית. לפעמים נקראת גם "פילוסופיית אוקספורד", היא מקושרת בדרך כלל לעבודתם של מספר פרופסורים באוקספורד מאמצע המאה: בעיקר ג'ון אוסטין, וגם גילברט רייל, ה.ל.א. הארט ופיטר סטרוסון.
המאה ה-20 ואילך > פילוסופיה אנליטית > פילוסופיה של הדת

פילוסופים בריטיים אחרונים הפעילים במיוחד בפילוסופיה של הדת כללו את אנטוני פלו, ק.ס לואיס וג'ון היק.
המאה ה-20 ואילך > פילוסופיה אנליטית > פילוסופיה פוליטית ומוסר

פילוסופים מוסריים ופוליטיים חשובים כללו את ישעיה ברלין, ברנארד ויליאמס, ר. מ. הייר, אלסדייר מקינטייר, רוג'ר סקרוטון פיליפ פטיט, ודרק פרפיט.
המאה ה-20 ואילך > פילוסופיה קונטיננטלית

הפילוסופים ומבקרי התרבות פרדריק ג'יימסון, מרק פישר, טרי איגלטון, רופרט ריד.
פילוסופים המשוייכים ל"ריאליזם ספקולטיבי": ניק לנד, טימותי מורטון, ריי בראסייה, איאן המילטון גרנט.
פענוח רשימה

בתורת הקודים, קוד לתיקון שגיאות נקרא ניתן לפענוח רשימה (List Decodable) אם בהינתן מילת קוד מורעשת, ניתן לשחזר ממנה רשימה קצרה של מילות קוד אפשריות כך שמובטח שאחת מהן היא מילת הקוד המקורית. זאת בהשוואה למובן הרגיל של פענוח, פענוח יחיד (Unique Decoding), בו משוחזרת מילת קוד אחת שחייבת להיות מילת הקוד המקורית. פענוח רשימה מאפשר פענוח גם בהינתן מספר גדול יותר של שגיאות מאשר שפענוח יחיד היה מאפשר, שיכול להגיע כמעט עד למרחק הקוד ממש. לפענוח רשימה שימושים רבים במדעי המחשב התאורטיים ובקריפטוגרפיה.
המושג הוצג לראשונה בידי פיטר אליאס ב-1957.
השימוש הראשון של פענוח רשימה בתיאוריה של מדעי המחשב נמצא בידי עודד גולדרייך ולאוניד לוין ב-1989, כשבנו אלגוריתם לפענוח רשימה של קוד האדאמרד (אנ'), והשתמשו בו כדי לבנות מכל פונקציה חד-כיוונית, פונקציה חד-כיוונית עם סיבית קשה. מאז נמצאו שימושים רבים לפענוח רשימה בבניית מערכות הוכחה הסתברותיות, בדרנדומיזציה ועוד.
הגדרה

נאמר ש C\subseteq \Sigma ^{n}, קוד  [n,k]_{q} מעל אלפבית  \Sigma  בגודל  q הוא  (\rho ,L)-ניתן-לפענוח-רשימה אם לכל  w\in \Sigma ^{n} מתקיים שמספר מילות הקוד הקרובות אל  w עד כדי מרחק  \rho n, הוא לכל היותר  L, כלומר:  \vert \{x\in C\;\vert \;d(x,w)\leq \rho n\}\vert \leq L, כאשר  d(x,w) הוא מרחק המינג (Hamming Distance) בין  x ו w.
לדוגמה, כל קוד  [n,k,\delta n]_{q} הוא  \left({\frac {\delta }{2}},1\right)-ניתן-לפענוח-רשימה.
חסם ג'ונסון

ראינו אם כן שניתן להפוך כל קוד עם מרחק יחסי  \delta  לקוד הניתן-לפענוח-רשימה עם אורך רשימה קצר (אורך הרשימה היה אחד, למעשה), אך מספר השגיאות שיכולנו לתקן היה רק  {\frac {\delta }{2}}. חסם ג'ונסון (Johnson Bound) מבטיח חסם טוב יותר על מספר השגיאות, בעוד משמר את אורך הרשימה קטן (פולינומי ב n).
טענה (חסם ג'ונסון). בהינתן קוד  C\subseteq \Sigma ^{n} עם מרחק יחסי  \delta ,  C הוא  (\rho ,L)-ניתן-לפענוח-רשימה עבור  \rho =1-{\sqrt {1-\delta }} ו L=n.
שימו לב שהחסם המובטח על מספר השגיאות אותן ניתן לתקן תמיד גדול יותר מהחסם הטריוויאלי של  {\frac {\delta }{2}}.
חסם ג'ונסון אינו מבטיח את החסם הטוב ביותר. למשל, תוצאה מיידית של האלגוריתם של גולדרייך-לוין (שהוזכר מעלה) היא שניתן לקבל פענוח רשימה לקוד האדאמרד אפילו כמעט עד כדי המרחק של הקוד (שהוא  {\frac {1}{2}}). ובמדויק, לכל פולינום  p, קוד האדאמרד הוא  \left({\frac {1}{2}}-{\frac {1}{p(n)}},poly(n)\right)-ניתן-לפענוח-רשימה.
ראו גם

קוד לתיקון שגיאות
סיבית קשה
הערות שוליים

↑  Elias, Peter (1957). List Decoding for Noisy Channels.
↑  O. Goldreich, L. Levin, "A hard-core predicate for all one-way functions", In Proceedings of the Twenty First Annual ACM Symposium on Theory of Computing (STOC), 1989
↑  A. Akavia, S. Goldwasser and S. Safra, "Proving hard-core predicates using list decoding," 44th Annual IEEE Symposium on Foundations of Computer Science, 2003. Proceedings., Cambridge, MA, USA, 2003, pp. 146-157, doi: 10.1109/SFCS.2003.1238189.
↑  R. Raz & S. Safra (1997). A Sub-Constant Error-Probability Low-Degree Test and a Sub-Constant Error-Probability PCP Characterization of NP. In Proc. 29th ACM Symp. on Theory of Computing, 475–484.
↑  Impagliazzo, Russell & Jaiswal, Ragesh & Kabanets, Valentine. (2009). Approximate List-Decoding of Direct Product Codes and Uniform Hardness Amplification. SIAM J. Comput.. 39. 564-605. 10.1137/070683994.
↑  Luca Trevisan.  Extractors and pseudorandom generators.Journal of the ACM, 48(4):860–879,2001.
פרגמון

פֶרגָמון (ביוונית עתיקה: τὸ Πέργαμον; כיום ברגמה (Bergama) שבטורקיה) הייתה עיר-מדינה יוונית עתיקה בצפון-מערב אנטוליה, במרחק של כעשרים וחמישה קילומטרים מהים האגאי. פרגמון הפכה לממלכה חשובה בתקופה ההלניסטית (ממלכת פרגמון (אנ')), תחת שלטונה של השושלת האטלידית בין השנים 282 ו-129 לפנה"ס. אף ששטחה של המדינה לא היה גדול במיוחד, נודעה לה חשיבות רבה בעולם ההלניסטי בזכות תרבותה המפותחת.
מזבח פרגמון, המוצג במוזיאון פרגמון באי המוזיאונים שבברלין
מייסד השושלת, אטלוס הראשון (אנ') ויורשיו היו תומכים נאמנים של הרפובליקה הרומית. הם נלחמו לצידה נגד מלך מוקדון פיליפוס החמישי במלחמות המוקדוניות הראשונה והשנייה ולאחר מכן בשלישית, נגד פרסאוס מלך מוקדון. עבור השתתפותם במלחמה נגד בית סלאוקוס, ניתנו לבני פרגמון כחלק משלום אפאמיאה בשנת 188 לפנה"ס שטחים שנכבשו מהאימפריה הסלאוקית באסיה הקטנה, ובהם לידיה, פריגיה ועוד.
לאחר שלום אפאמיאה, נעשתה ממלכת פרגמון הממלכה הגדולה ביותר באסיה הקטנה. לפי אחד האומדנים היה שטחה 173,000 קמ"ר ואוכלוסייתה מנתה 5.5 מיליון תושבים.
האטלידים שלטו בתבונה ובנדיבות. תעודות ששרדו מעידות שהם היו שולחים בעלי מלאכה מיומנים לעריהם ומקלים עליהן את נטל המס, על מנת שהערים תצמחנה ותשגשגנה. הם אף הותירו לערים היווניות בשליטתם מראית עין של עצמאות ושלחו מתנות לערי יוון החשובות, כגון דלפי, דלוס ואתונה. את האקרופוליס של פרגמון עיצבו מחדש בדמותו של האקרופוליס שבאתונה.
בחפירות ארכאולוגיות שנערכו ב-1878 בחסות מוזיאון ברלין, נתגלו אוצרות אמנות רבים ובהם המזבח של זאוס - אחד מן השרידים היפים ביותר של התקופה ההלניסטית את המזבח הגדול ניתן לראות כיום במוזיאון פרגמון באי המוזיאונים שבברלין.
ספריית פרגמון, הספרייה השנייה בחשיבותה בעולם העתיק (אחרי הספרייה הגדולה של אלכסנדריה), שכנה בעיר. כאשר פסקה אספקת הפפירוס ממצרים התלמאית, השתמשו אנשי פרגמון בקלף לצורכי כתיבה ומכאן שמו הלועזי (באיטלקית: pergamena, באנגלית parchment).
עם מותו בלא יורש של אטלוס השלישי ב-133 לפנה"ס, עברה הממלכה לשלטונה של רומא. בצוואתו כן ביקש המלך למנוע מלחמת אזרחים על הירושה. אולם הירושה העשירה גרמה לסכסוך ברומא, כאשר טיבריוס גרקכוס בהסכמת העם, ביקש להשתמש בעושר שנפל בחלקה של רומא לביצוע הרפורמות שיזם, ואילו רוב חברי הסנאט התנגדו. רומא שלטה ישירות בפרגמון שנקראה כעת פרובינקיית אסיה ורוקנה אותה מכל נכסיה.
בקרבת העיר שכן מקדש לאסקלפיוס, אל הרפואה. חולים רבים נהרו לרחוץ במעיין הקדוש שבמקום והותירו אחריהם מתנות רבות, שהתגלו בחפירות ארכאולוגיות, לאות תודה לאל שריפאם.
במאה הראשונה לספירה הייתה בפרגמון כנסייה נוצרית, אחת משבע הכנסיות שאליהן ממוען חזון יוחנן, הספר האחרון בברית החדשה.
הערות שוליים

↑  ישראל שצמן, תולדות התקופה ההלניסטית, יחידה 8, עמ' 158.
| יוון העתיקה |
| --- | --- | --- |
| תקופת המעבר | איונים • דורים • הפלישה הדורית • התקופה הגאומטרית | הפרתנון |
| התקופה הארכאית | פוליס • הקולוניזציה היוונית • טיראניה • הומרוס • הסיודוס | הפרתנון |
| התקופה הקלאסית | מלחמת פרס–יוון • אתונה העתיקה • ספרטה • תבאי • התיאטרון ביוון העתיקה | הפרתנון |
| התקופה ההלניסטית | התרבות ההלניסטית • הממלכה הסלאוקית • מוקדון • מצרים • יוון • פונטוס • פרגמון • אפירוס | הפרתנון |
| היסטוריה צבאית | פלנקס • הופליט • הצבא הספרטני • הצבא המוקדוני | הפרתנון |
| נושאי רוחב | אדריכלות • אמנות • דת • החברה • כלכלה • מטבח • תיאטרון • מיתולוגיה • מתמטיקה • פילוסופיה • ספורט • ספרות | הפרתנון |
פורטל יוון העתיקה
| --- | --- |
בקרת זהויות :  NLI: 987007585961105171  BnF: cb119797639 (data)  GND: 4075982-9  LCCN: sh2010002654  LNB: 000287888  NKC: ge940868  VIAF: 316430079   WorldCat (עם VIAF): 316430079
לואר איסט סייד

| --- | --- |
מפגש הרחובות אורצ'רד וריווינגסטון
מפגש הרחובות אורצ'רד וריווינגסטון
 מדינה:  ארצות הברית ארצות הברית
 מדינה:  ניו יורק (מדינה) ניו יורק
 עיר:   ניו יורק
 רובע:  מנהטן
 שטח:  2.17 קמ"ר
 אוכלוסייה:  ‏
  ‑ בשכונה:  72,957 (2010)
 קואורדינטות:  40°43′2″N 73°59′23″W﻿ / ﻿40.71722°N 73.98972°W﻿ / 40.71722; -73.98972
  מפת מיקום  מפה מפורטת   (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזילואר איסט סייד(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזילואר איסט סייד(למפת מנהטן רגילה) לואר איסט סייד(למפת מנהטן מוגדלת) לואר איסט סייד    (מסומן בכחול) tabBackground:;tabBorder:#aaa;defaultTab:0;
הלואר איסט סייד (באנגלית: Lower East Side - "הצד המזרחי התחתון") היא שכונה בצידו הדרום מזרחי של רובע מנהטן בעיר ניו יורק, במדינת ניו יורק שבארצות הברית. אזור הלואר איסט סייד נודע בעיקר כמרכז מהגרים יהודים שהגיעו לאמריקה ממזרח אירופה.
גבולות השכונה הם הרחובות אלן, מזרח רחוב האוסטון, אסקס, קאנאל, אלדרידג' (Eldridge Street), מזרח ברודוויי ורחוב גרנד.
השכונה הייתה שכונת פועלים ענייה בראשית המאה ה-20, והפיכתה לאתר שימור לאומי של ארצות הברית בשלהי המאה ה-20 הביאה לשיקום השכונה.
מדרומית לשכונה נמצאת שכונת צ'יינהטאון, ממערבית לה שכונת נוליטה ומצפון לה שכונת האיסט וילג' (אשר בעבר נחשבה לחלק מהלואר איסט סייד).
היסטוריה

הלואר איסט סייד היא אחת השכונות הוותיקות ביותר בעיר ניו יורק. אזור זה היה מאז הקמתו שכונת פועלים ענייה, אשר מרבית תושביה היו מהגרים חדשים שהגיעו אל העיר. קבוצות אתניות רבות התגוררו בשכונה ובהם מהגרים מאיטליה, פולין, אוקראינה וגרמניה.
אזור הלואר איסט סייד נודע בעיקר כמרכז מהגרים יהודים שהגיעו לאמריקה ממזרח אירופה. האוכלוסייה היהודית של השכונה עזבה אותה באמצע המאה ה-20, בשל העלייה ברמת החיים של המהגרים, אולם שרידים של יישוב יהודי זה ניתן לראות בחנויות לאורך רחוב הסטר (אנ'), רחוב אסקס (אנ'), רחוב דלאנסי (אנ') ורחוב גרנד (אנ'). בשכונה ממוקמת ישיבה אורתודוקסית ומקווה וכן חנויות יודאיקה ומעדניות המגישות אוכל יהודי - שהידועה שבהם היא המעדניה של כץ.
בשלהי המאה ה-19 ובראשית המאה ה-20 התפתחה בשכונה תרבות יידיש ענפה שכללה תיאטראות רבים לאור מקטע השדרה השנייה העובר דרך השכונה. אזור זה נודע כ"ברודוויי הידית" ('Yiddish Broadway') בשל מספר התיאטראות הרב.
בשכונה מספר רב של בתי כנסת ובהם בית הכנסת ביאליסטוקר (אנ'), בית המדרש הגדול, בית הכנסת אלדריג', בית הכנסת מזריץ' (אנ'), קהילת חתם סופר (אנ'), בית הכנסת קהילה קדושה יאנינה (בית הכנסת היווני היחיד ביבשת אמריקה), ומרכז אורסאנז - בית הכנסת הרביעי הכי עתיק בארצות הברית. בנוסף, מתיבתא תפארת ירושלים, ישיבתו של הרב משה פיינשטיין נמצאת בשכונה.
במחצית השנייה של המאה ה-20, עם התיישבות אוכלוסייה בנגלית בשכונה נבנה בה מקדש בודהיסטי. האוכלוסייה הסינית הרבה שהתיישבה באזור רחוב דלאנסי (אנ') ורחוב אלן (אנ') הביאה להקמת צ'יינהטאון של העיר.
בראשית המאה ה-21 הפכה השכונה לשכונה פופולרית, ונפתחו בה מסעדות וחנויות יוקרה רבות, וכן גלריות אמנות רבות.
המעדניה של כץ
בית דירות אופייני
בית הכנסת מזריץ'
הערות שוליים

↑  New York City Population By Neighborhood Tabulation Areas
| --- | --- |
בקרת זהויות :  NLI: 987007542497505171  GND: 4440211-9  LCCN: n97021171  MusicBrainz: 9d10e6ed-6b13-44d8-ba8d-f217094f295b  NKC: ge719937  VIAF: 152615136   WorldCat (עם VIAF): 152615136
פער הטילים

פער הטילים (באנגלית: Missile gap) הוא כינוי שרווח בסוף שנות החמישים וראשית שנות השישים של המאה ה-20, לנחיתותה המשוערת של ארצות הברית ביחס לברית המועצות בפיתוח וייצור טילים בליסטיים בכלל, וטילים בליסטיים בין-יבשתיים (ICBM) בפרט. למעשה, נחיתות זו לא הייתה קיימת מעולם, אולם היא שימשה היטב את נִצי המפלגה הדמוקרטית, שביקרו את ממשל אייזנהאואר על שהשלים עמה כביכול. יותר מכל היא מילאה תפקיד בבחירות לנשיאות של 1960, כנשק תעמולתי בידיו של המתמודד הדמוקרטי, ואחר כך נשיא ארצות הברית, ג'ון קנדי.
רקע

אף ששתי המעצמות החלו לפתח טילים למטרות צבאיות ואחרות עוד בתום מלחמת העולם השנייה, לא עלה הנושא של פער טילים על סדר היום האמריקאי עד לשנות החמישים המאוחרות. הסנאטור הדמוקרטי הנרי ג'קסון התריע עליו לראשונה ב-1954, אך הבהלה האמיתית לא החלה אלא לאחר 4 באוקטובר 1957, היום שבו שוגר ספוטניק 1, הלוויין המלאכותי הראשון. ההישג הסובייטי המפתיע עורר את ארצות הברית לבחון מחדש את מוכנותה לעימות גרעיני עם ברית המועצות. במקביל דיווחה ועדת גייתר הסודית לנשיא, על פערים ההולכים ונפתחים בין ברית המועצות לבין ארצות הברית ביכולות גרעיניות, בין השאר גם ביכולת לשגר נשק גרעיני מיבשת אחת לרעותה.
באותה עת נתגלעה גם מחלוקת פנימית בין שירותי המודיעין, כאשר חיל האוויר האמריקני הזהיר מפני פער טילים וטען שיש בידי הרוסים כמה מאות טילים בליסטיים בין-יבשתיים, בעוד שה-CIA ראה הערכות אלה כמופרזות.
הפרכה

החל ב-1956 החלו מצטברות ראיות, שמקורן היה בצילומים שסיפק מטוס הביון החדש, U-2, שהיה בהן כדי להפריך את החששות. אולם ראיות אלה לא נחשפו לציבור על ידי אייזנהואר, לא לפני משבר מטוס הריגול U-2 ואף לא לאחריו, כדי שלא לחשוף בפני הרוסים את כל שהיה ידוע והושג בזכות המטוס הסודי, ובעיקר כדי לא להודות בפומבי בטיסות הריגול. קנדי המשיך להתריע בנאומיו מפני פער, שהנשיא אייזנהאואר ידע במידה רבה של ודאות שלא היה קיים כלל.
לאחר שהפך לנשיא, הודה קנדי שהפער לא היה קיים מעולם, ודאי לא במידה שהוא בעצמו טען מספר חודשים קודם לכן. הוא טען שקיבל את המידע רק כשהפך לנשיא, אולם ייתכן שידע את האמת קודם לכן.
השלכות

בין אם ידע את האמת ובין אם לאו, קביעתו הכוזבת של קנדי בנאומיו, שאמריקה מפגרת אחרי ברית המועצות בטילים, גרמה לו להראות אגרסיבי בעיניהם של מנהיגי ברית המועצות, שידעו היטב את האמת. לפי ההיסטוריון של המלחמה הקרה, ג'ון לואיס גאדיס, הייתה זו תדמיתו התוקפנית של קנדי בעיני הרוסים, כתוצאה מהצהרותיו ומהפלישה למפרץ החזירים ב-1961, שהניעה אותם לבחון אותו במשבר הטילים הקובני.
הבהלה בנושא פער הטילים הביאה לתמורות רבות במערכת החינוך של ארצות הברית. הבהלה מהפער הטכנולוגי גרמה לניסיונות שונים לשפר את מערכת החינוך, בין השאר הכנסת המתמטיקה החדשה למערכת החינוך.
לקריאה נוספת

רוברט גורדון קאופמן, Henry M. Jackson : A Life in Politics, הוצאת אוניברסיטת וושינגטון, 2000.
הערות שוליים

↑  USATODAY.com - Intelligence information recalls 'missile gap' gambit, usatoday30.usatoday.com
לקוח (כלכלה)

במכירות, עסקים וכלכלה, לקוח (גם: רוכש, צרכן, קונה, קליינט) הוא אדם או ארגון שמקבלים שירותים או קונים מוצר של עסק, תמורת כסף או תמורה בעלת ערך אחר.
להבדיל מקונה מזדמן, נהוג לייחס ללקוח מידה מסוימת של יחסים מתמשכים עם השירותים או המוצר עליהם הוא שילם.
סוגי לקוחות

לכל עסק יש את הלקוחות שלו, עם מאפייניהם הייחודיים וצרכיהם השונים.
במחלקות העסקיות בכלל ובמחלקות השיווק והמכירות בפרט, מפיקים את מירב המאמצים על מנת להבין את לקוחותיהם ואת הפילוח הרלוונטי למכירתם.
שלושת סוגי הלקוחות האפשריים הם:
אדם פרטי – הידוע כמודל עסקי B2C (Business to consumer).
עסק או ארגון – הידוע כמודל עסקי B2B (Business to business).
ממשלה וארגונים ממשלתיים – הידוע כמודל עסקי B2G (Business to government).
היחס ללקוחות

כיוון שלקוחות הם מקור ההכנסה לכל עסק בר קימה, בעולם המערבי התפתחה גישה שנועדה לחזק את מעמד הלקוח, לעודד לקוחות חוזרים ולבנות "נאמנות" של לקוחות.
הגישה אף הגיעה לקיצוניות בתחילת המאה ה-20 בה נטבע המשפט "הלקוח תמיד צודק".
אך כיום הגישה הרווחת היא ש"ייתכן שהלקוח לא תמיד צודק". כלומר גישה השמה את הדגש על חווית הלקוח, מתחשבת במידה רבה בדעתו אך לא נותנת לדעתו כוח הכרעה מוחלט. התחשבות בחוויות לקוחותיו של עסק נתפסות כדבר שתמיד ישרת אותו.
עם עידן הגלובליזציה, המידע והרשתות החברתיות נהוג לחשוב כי כיום יש ללקוחות יותר כוח והשפעה על עסקים מאי פעם. לכן עסקים כיום משתמשים בכלים סקרים ומדדים (כגון: מדד נאמנות לקוחות) על מנת להבין את שביעות הרצון של לקוחותיהם.
לקוח לעומת משתמש קצה

נהוג להגדיר מיהו הלקוח ומיהו משתמש הקצה של המוצר, כיוון שהם אינם תמיד אותה הישות.
הלקוח הוא האדם שקנה את המוצר. משתמש הקצה הוא האדם שמשתמש בפועל במוצר, ללא קשר לאם הוא זה שקנה אותו.
דוגמאות למוצרים שבהם הלקוח ומשתמש הקצה אינם אותו האדם:
הורים קונים צעצוע חדש לילדם בן ה-10. הילד הוא משתמש הקצה בצעצוע והלקוח הוא ההורים שרכשו את הצעצוע.
מוסד אקדמי רכש טלסקופ למחלקת הפיזיקה. הסטודנטים ואנשי הסגל של המחלקה הם משתמשי הקצה של הטלסקופ והלקוח הוא המוסד האקדמי.
הערות שוליים

↑  לקוח, באתר מילון אבניאון
↑  מה זה B2G (עסק למוסדות ממשלתיים)?, באתר לסטארטאפ
1 2  A Global View Of 'The Customer Is Always Right', Forbes
↑  End User: Definition, Examples, Vs. Customer, Investopedia
פרסי הווידאו קליפים של MTV לשנת 2021

| --- | --- |

 תאריך:  12 בספטמבר 2021
 מיקום:  ברקליס סנטר   ברוקלין, ניו יורק, ארצות הברית
 מנחים:  דוג'ה קאט 
 רשת שידור:  MTV
 זכייה במספר הפרסים הרב:  BTS ‏•‏‏ אוליביה רודריגו ‏•‏‏ ליל נאז X‏ (3)
 מספר המועמדויות הרב:  ג'סטין ביבר (7)
 →2020 2022←
 
טקס פרסי הווידאו קליפים של MTV לשנת 2021 התקיים ב-12 בספטמבר 2021, בברקליס סנטר בברוקלין, ניו יורק. בהנחיית הזמרת האמריקאית דוג'ה קאט.
רקע

MTV הכריזה על שיתוף הפעולה עם העמותה 9/11 Day, במשך שבוע של פעילויות לקראת הטקס, ל"קידום מודעות ופעולה חיובית" לכבוד יום השנה ה-20 לפיגועי 11 בספטמבר שאירעו תאריך לפני תאריך הטקס.
ב-1 באוגוסט חשפה MTV את פסלון "Moon Person" המחודש במהלך טקס מיוחד במרכז החלל קנדי בנאס"א. העיצוב המחודש נעשה על ידי האמן הניו יורקי קנהייד ויילי והוזמן לכבוד 40 שנה לרשת המוזיקה. עיצוב הגביע החדש כולל גפנים ופרחים ירוקים, המייצגים "הכללה ומגוון המסומנים ברלוונטיות ההיסטורית, הסביבתית והטבעית של הצמחים". MTV הצהירו כי "הגפנים הבוטניות הזורמות במעלה מסביב לרגליים, גופה וזרועותיה של הדמות" משמשות כ"פרשנות להיסטוריה האתנית המקיפה את אמריקה", וכי "כל גפן או עלה השזורים זה בזה" מחזיקים "רלוונטיות היסטורית שונה, כגון הזרעים של עבדים אפריקאים, השזורים בשטיח האמריקאי".
הופעות

| אמן> קדם-טקס | שירים> קדם-טקס |
| --- | --- |
קים פטרס: "Future Starts Now"
Swedish House Mafia: "It Gets Better"  "Lifetime"
פולו ג'י: "Rapstar"
טקס מרכזי
ג'סטין ביבר ודה קיד לארוי: "Stay" "Ghost" (רק ג'סטין ביבר)
אוליביה רודריגו: "Good 4 U"
קייסי מאסגרייבס: "Star-Crossed"
Twenty One Pilots: "Saturday"
סנט ג'ון: "Sucks To Be You" "Trap"
אד שירן: "Shivers"
ליל נאז X וג'ק הארלו: "Industry Baby" "Montero (Call Me by Your Name)" (רק לילי נאז X)
קמילה קביו: "Don't Go Yet"
שון מנדס וטייני: "Summer of Love"
אניטה: "Girl from Rio"
לאטו: "Big Energy" "Muwop" "Bitch from da Souf"
דוג'ה קאט: "Been like This"  "You Right"
קלואי: "Have Mercy"
נורמני: "Wild Side"
אוזונה: "La Funka"
פו פייטרס: מחרוזת האייקון העולמי:"Learn To Fly" "Shame Shame" "Everlong"
אלישה קיז וסוואה לי: "Lala" "Empire State of Mind" (רק אלישה קיז)
באסטה ריימס ספליף סטאר: מחרוזת: "Put Your Hands Where My Eyes Could See" "Ante Up" "Scenario" "Touch It" "Look at Me Now" "Pass the Courvoisier"
משין גאן קלי וטראוויס בארקר: "Papercuts"
לקוח סמוי

בקרת לקוח סמוי היא תהליך שבו נמדד תפקודו של עסק או ארגון באמצעות שימוש בלקוח סמוי. הלקוח הסמוי הוא אדם אשר נחזה ללקוח רגיל, אך למעשה הוא מבצע תסריט קבוע מראש, מתוך כוונה לבדוק פרמטרים שונים בבית העסק. לעיתים מזמין השירות מעוניין לבדוק את העסק שלו, ולעיתים עסק מזמין את השירות על מנת לאסוף מידע על מתחריו בנושאים כגון מדיניות המחירים, התנהלות מול לקוחות וכדומה.
בעברית, המונח "לקוח סמוי" מתייחס גם לשירות, וגם למבקר המבצע את הביקורת עצמה.
מאפייני השירות

מנהלים של עסק המבוסס על מספר סניפים, ואשר נותן שירות, צריכים דרך לדעת מה בדיוק קורה בכל אחד מהסניפים שלהם. נוסף על כך, קיים הצורך לתיעוד מספרי של חוויית הלקוח, לצורך בדיקת מגמות בשירות ובמצב הסניפים.
התחום התחיל בשנות ה-40 של המאה ה-20, בשל הצורך לבדוק את אמינות העובדים.
בניגוד למדידה כמותית (Quantity Measurement) המתבצעת בשיטת הסקרים, כלי הלקוח הסמוי הוא כלי של מדידה איכותית (Quality Measurement), והוא מתמקד בחוויית הלקוח, ומתוך כך במדידת השירות.
השירות ניתן למגוון רחב של בתי עסק וארגונים. למשל:
רשתות אופנה
רשתות מזון מהיר
רשתות בתי קפה
סוכנויות למכירת רכב
תחנות דלק וחנויות נוחות
חברות למכירות ומתן שירות בתחום הסלולר
קופות חולים
הביקורת נעשית בשתי דרכים:
לקוח סמוי פרונטלי - ביקורת שירות, ובקרת התפעול המבוצעת על ידי סוקרים סמויים המתחזים ללקוחות ועוסקים בבדיקת שירות בנקודות המכירה. כאמור הביקורת סמויה ובמהלכה נמדדת תחושת הלקוח ושביעות הרצון שלו מתהליכי העבודה והשירות כפי שהוגדרו על ידי הארגון. המידע הנאסף במהלך הבקרה מאפשר למנהלים בדרגים שונים בארגון לקבל מידע מהיר ומדיד אודות הטמעת תהליכים תפעוליים, כגון הטמעת מבצעים, איכות השירות, יכולות מכירה ויוזמה שיווקית של עובדים. באמצעות הבקרה ניתן לזהות מגמות שונות על ציר הזמן ובמקביל לספק משוב מהיר ומיידי לעובדי הארגון אודות ההישגים שלהם. הלקוח הסמוי הפך במרוצת השנים לכלי ניהולי בסיסי בארגז הכלים של המנהל, כאשר הוא מהווה בסיס איתן ליצירת תחרות בונה בין סניפים, עובדים ומנהלים. הכלי מספק מידע מיידי על מגמות בהטמעת תהליכים, כלי תחרותי לשיפור הישגים ארגוניים, חיזוק מוטת שליטה וצמצום אנשי בקרה במטה.
לקוח סמוי, בקרה טלפונית - הפועל ממרכז הבקרה, בוחן את איכות השירות הניתן ללקוח קצה באמצעות הטלפון. בתהליך ביקורת שירות זו השיחות מוקלטות על גבי מערכות הקלטה מהמתקדמות כיום בעולם . גם כאן הפעילות ברובה מבוצעת באופן סמוי תוך בחינת תהליכי השירות של המוקדים והמוקדנים או ספקי שירות אחרים, האמורים לתת מענה מהיר ומקצועי ללקוחות הארגון. המידע הנאסף מנותח ומאפשר זיהוי נקודות חוזק וחולשה של מוקדים טלפוניים או עובדים בנקודות השירות והמכירה. אמצעי זה מאפשר זיהוי נקודות תורפה ויצירת גורם תחרותי ומדרבן.
ביקורת אקטיבית: הבקרים מבצעים את ההליך בתור לקוח רגיל, בין אם פרונטלית או טלפונית. זהו הסוג הנפוץ ביותר של ביקורת. נפוץ מאוד השימוש ברכישה בתוך הליך זה. למשל, ניתנת לבקר משימה לשבת בבית קפה, להזמין שתייה ולבדוק את הפרמטרים שנקבעו לו על ידי הלקוח.
ביקורת פסיבית: הבקרים רק מתבוננים על תהליכים בבית העסק.
נושאים הנבדקים בבקרות

משך הזמן לקבלת השירות
שירותיות ואדיבות נותני השירות
האם בוצע ניסיון להגדלת קנייה
נושאים תפעוליים כגון סדר וניקיון במקום
טיפול בהתנגדויות
אופן העברת המידע

בעבר, הלקוח הסופי (ההנהלה) היה מקבל דו"חות מודפסים, ובהם התייחסות נקודתית לכל ביקורת. כיום, חברות הלקוח הסמוי משתמשות במערכת ממוחשבת, שבאמצעותה ניתן לקבל נתונים באופן מיידי לאחר ביצוע הביקורות, ולנתח אותם באופן בלתי תלוי.
עם הצטרפות עסקי הלקוח הסמוי אל עולם האינטרנט, כמעט ופס מן העולם התהליך אשר לפיו בקרים נהגו לשלוח את ממצאי הביקורת בפקס, או בדואר אלקטרוני, והיו צריכים לעבור עיבוד אצל גופים חיצוניים. החברות המובילות בעולם משתמשות כיום בכלים מבוססי אינטרנט, ומנהלות מאגרי נתונים של מאות אלפי בקרים[דרוש מקור].
בקרה משתפת

בבקרה זו מגיע הלקוח הסמוי אל בית העסק ומקבל שירות מן הנציג במקום. הבקר מתרשם מן השירות שניתן לו. לאחר גמר ההליך חושף עצמו הבקר בפני נותן השירות ומספר לו כי עבר בקרה סמויה. הלקוח הסמוי משתף את הנציג, לעיתים בליווי מנהליו בבקרה, ונותן לו נקודות לשימור ולשיפור.
למור במבוק ענק

| למור במבוק ענק |
| --- | --- |
 למור במבוק ענק
מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף לח
משפחה:: למוריים
סוג:: Prolemur
מין:: למור במבוק ענק
שם מדעי
 Prolemur simus ‏גריי, 1871
תחום תפוצה


למור במבוק ענק (שם מדעי: Prolemur simus) הוא מין של פרימט ממשפחת הלמוריים הקרוב לסוג למור במבוק אך יחיד בסוגו. הוא חי רק במזרח מדגסקר ומצוי בסכנת הכחדה חמורה.